**กำหนดการจัดสัมมนา International Academy for Leadership (IAF)**

**โดยมูลนิธิฟรีดิชเนามัน (Friedrich Naumann Foundation: FNF)** **ประจำปี 2565**

----------------------------------------------------

**มูลนิธิฟรีดิชเนามัน (Friedrich Naumann Foundation: FNF)** เป็นองค์กรพัฒนาเอกชน (NGOs) ที่ทำงานเพื่อส่งเสริมประชาธิปไตย สิทธิมนุษยชน และเสรีภาพทางเศรษฐกิจ รวมถึงการเปลี่ยนแปลงทางสภาพภูมิอากาศ ด้วยการส่งเสริมให้ผู้คนได้มีส่วนร่วมผ่านการดำเนินกิจกรรม/โครงการต่าง ๆ รวมถึงการใช้เกมส์เป็นสื่อการเรียนรู้เพื่อให้เด็กและเยาวชนเข้าถึงได้โดยง่าย ตลอดจนทำงานร่วมกับสื่อและองค์กรจากภาคส่วนต่าง ๆ ในการสนับสนุนให้เกิดพื้นที่สาธารณะสำหรับการพูดคุยและแลกเปลี่ยน
ความคิดเห็นร่วมกัน โดยในปี ๒๕๖๕ มูลนิธิฟรีดิชเนามันได้มีแผนจัดการสัมมนา International Academy for Leadership (IAF) ประจำทุกเดือนในหัวข้อต่าง ๆ ดังรายละเอียดปรากฏตามตาราง ทั้งนี้ ผู้ที่สนใจสามารถสมัครผ่านเจ้าหน้าที่มูลนิธิฟรีดิชเนามัน ประจำประเทศไทย หรือประสานผ่านเจ้าหน้าที่กลุ่มงานพัฒนาระบบงานและพัฒนาบุคลากร สำนักบริหารกลาง โทร. ๑๑๙๓๔

| **กำหนดการจัดสัมมนา International Academy for Leadership (IAF) ของมูลนิธิฟรีดิชเนามัน ประจำปี 2565** |
| --- |
| **วัน เดือน ปี** | **หัวข้อ** | **วัตถุประสงค์** |
| 5 – 17มิถุนายน 2๕๖๕ | อนาคตของเศรษฐกิจการตลาด: ความท้าทายและภัยคุกคาม (The Future of Market Economy: Challenges and Threats) | * เพื่อให้ผู้เข้ารับการอบรมได้ร่วมอภิปรายและแลกเปลี่ยนความคิดเห็นเกี่ยวกับเศรษฐกิจการตลาดในบริบทของประเทศตน แนวทางการแก้ไขปัญหาทั้งในมิติเศรษฐกิจ สังคม และสิ่งแวดล้อม รวมถึงเสรีภาพทางเศรษฐกิจการตลาดกับความสอดคล้องทางด้านศีลธรรมและสิทธิมนุษยชน
* กลุ่มเป้าหมาย ได้แก่ นักวิชาการอิสระ ผู้กำหนดนโยบายทางเศรษฐกิจจากพรรคการเมือง และผู้สนใจ
 |
| ๒๖ มิถุนายน- ๘ กรกฎาคม ๒๕๖๕ | เสรีภาพสื่อ : ความท้าทายในยุคดิจิทัล (Freedom of the Press : Challenges in the Digital Age)  | * เพื่อให้ผู้เข้ารับการอบรมได้ร่วมแลกเปลี่ยนเรียนรู้เกี่ยวกับ “อิทธิพลของสื่อ”ซึ่งเปรียบเสมือนอำนาจในการถ่วงดุลในระบบประชาธิปไตย (watchdog) และความท้าทายของสื่อในยุคดิจิทัล รวมถึงแนวทาง/วิธีการในการรับมือของสื่อในการดำเนินงานในสถานการณ์หรือภาวะที่กดดัน
* กลุ่มเป้าหมาย ได้แก่ นักข่าว บล็อกเกอร์ ผู้ประกอบการด้านสื่อ นักเคลื่อนไหวเสรีนิยม และนักการเมือง รวมถึงผู้ที่สนใจ
 |
| ๑๗ - ๒๔กรกฎาคม ๒๕๖๕ | ภาวะผู้นำทางการเมือง : ในบทบาทของสตรี(Political Leadership : Female Edition)  | * เพื่อให้ผู้เข้ารับการอบรมได้ร่วมอภิปรายและแลกเปลี่ยนมุมมองเกี่ยวกับบทบาทของสตรีในฐานะผู้นำทางการเมืองว่าเหมาะสมหรือไม่อย่างไร ปัจจัยที่ทำให้สตรีไม่สามารถก้าวมาเป็นผู้นำทางการเมืองได้อย่างกว้างขวาง และจุดแข็งของสตรีที่มักถูกละเลยและมองข้าม รวมถึงปัจจัยที่จะเปลี่ยนมุมมองและแนวคิดของสังคมต่อบทบาทสตรีในฐานะผู้นำทางการเมือง
* กลุ่มเป้าหมาย ได้แก่ สตรีผู้นำ สตรีที่มีแรงบันดาลใจทางการเมือง สตรีจากพรรคการเมืองและองค์กรพัฒนาเอกชน รวมถึงสตรีที่สนใจ
 |
| 14 - 26สิงหาคม ๒๕๖๕ | วิกฤตคุณภาพการศึกษา : ก้าวไปข้างหน้าอย่างเสรี(Education in Crisis : A Liberal Way Forward) | * เพื่อให้ผู้เข้ารับการอบรมได้เรียนรู้และร่วมแลกเปลี่ยนมุมมองเกี่ยวกับวิกฤตคุณภาพการศึกษาของทั่วโลกอันเป็นผลสืบเนื่องมาจากสถานการณ์การแพร่ระบาดของโรคโควิด ๑๙ ที่ทำให้เด็กไม่สามารถเข้าสู่ระบบการเรียนการสอนได้ตามปกติ การถูกทิ้งไว้ข้างหลังของเด็กจำนวนมากเนื่องจากเข้าไม่ถึงเทคโนโลยี ตลอดจนการร่วมหาแนวทางการพัฒนาคุณภาพการศึกษาในบบริบทปัจจุบัน
* กลุ่มเป้าหมาย ได้แก่ นักการเมืองด้านการศึกษา ผู้ทำงานด้านการศึกษา ผู้แทนจากภาคประชาสังคมที่ทำงานด้านการศึกษา และสถาบันสิทธิมนุษยชนแห่งชาติ หรือผู้สนใจ
 |
| 4 - 16กันยายน ๒๕๖๕ | การส่งเสริมการเป็นผู้ประกอบการและการแข่งขันในตลาดเปิด (Promoting Entrepreneurship and Open Markets) | * เพื่อให้ผู้ประกอบการที่เข้ารับการอบรมได้เรียนรู้เกี่ยวกับวิธีการรับมือกับสภาพแวดล้อมและบริบทที่เปลี่ยนแปลงอยู่ตลอดในตลาดเปิด โดยเฉพาะอย่างยิ่งในสถานการณ์ของการแพร่ระบาดของโรคโควิด ๑๙ รวมถึงวิธีการเป็นผู้ประกอบการที่ยึดหลักธรรมาภิบาล
* กลุ่มเป้าหมาย ได้แก่ ผู้ประกอบการ ผู้แทนจากสมาคมธุรกิจ หรือผู้สนใจ
 |
| 25 กันยายน**-** ๒ ตุลาคม ๒๕๖๕ | การวางแผนยุทธศาสตร์สำหรับพรรคการเมือง (Strategic Planning for Political Parties)  | * เพื่อให้ผู้เข้ารับการอบรมได้เรียนรู้วิธีการวางแผนยุทธศาสตร์และการกำหนดกลยุทธ์เพื่อทำให้พรรคการเมืองเป็นที่ยอมรับและประสบผลสำเร็จ
* กลุ่มเป้าหมาย ได้แก่ นักการเมือง ผู้แทนจากพรรคการเมือง ที่ปรึกษาพรรคการเมือง เป็นต้น
 |
| 16 - 28ตุลาคม ๒๕๖๕  | การเมืองท้องถิ่นและการมีส่วนร่วมของประชาชน(Local Politics and Citizen's Participation) | * เพื่อให้ผู้เข้ารับการอบรมได้เรียนรู้และแลกเปลี่ยนมุมมองเกี่ยวกับปัญหาการเมืองในระดับท้องถิ่น เช่น ความเป็นผู้นำ การกระจายอำนาจ การดูแลประชาชน กฎหมาย นโยบายสาธารณะ และการมีส่วนร่วมของประชาชน เป็นต้น รวมถึงการนำนวัตกรรมมาใช้ในการพัฒนาท้องถิ่น
* กลุ่มเป้าหมาย ได้แก่ นักการเมืองท้องถิ่น ผู้แทนจากองค์กรภาคประชาสังคมที่ทำงานด้านการเมืองท้องถิ่น ที่ปรึกษาพรรคการเมือง หรือผู้สนใจ
 |
| 6 - 13พฤศจิกายน ๒๕๖๕ | การสื่อสาร: กลยุทธ์และทักษะ(Communication: Strategy and Skills) | * เพื่อให้ผู้เข้ารับการอบรมได้เรียนรู้และพัฒนาทักษะในการสื่อสารที่ชัดเจนและตรงประเด็น รวมถึงวิธีการเลือกช่องทางในการสื่อสารที่ถูกต้องและเหมาะสมกับกลุ่มเป้าหมาย ตลอดจนฝึกปฏิบัติจริง นอกจากนี้ ผู้เข้ารับการอบรมจะได้เรียนรู้วิธีการประสานงานกับนักข่าว สื่อ และนักเขียนที่เหมาะสมและแนวทางการสร้างสัมพันธ์เพื่อการทำงาน
* กลุ่มเป้าหมาย ได้แก่ โฆษกพรรคการเมือง ผู้แทนจากองค์กรภาคประชาสังคม และสถาบันสิทธิมนุษยชนแห่งชาติ หรือผู้สนใจ
 |
| 27 พฤศจิกายน- 9 ธันวาคม ๒๕๖๕ | การทำหน้าที่เป็น facilitator และการออกแบบโครงการที่ดี (Facilitation and Program Design) | * เพื่อให้ผู้เข้ารับการอบรมได้เรียนรู้และเข้าใจวิธีการเป็น “facilitator” รวมถึงการออกแบบโครงการที่ดี เช่น การเขียน script การนำนวัตกรรมมาใช้ในการจัดทำโครงการ และทักษะการสื่อสารถึงผู้รับสารให้ตรงประเด็นและชัดเจน เป็นต้น
* กลุ่มเป้าหมาย ได้แก่ ผู้แทนจากองค์กรภาคประชาสังคม พรรคการเมืองผู้ทำหน้าที่จัดฝึกอบรม และสถาบันสิทธิมนุษยชนแห่งชาติ หรือผู้สนใจ
 |



**\*\*หมายเหตุ** (๑) ไม่ได้ระบุรายละเอียดการจัดสัมมนาของ FNF ในเดือนมกราคม - พฤษภาคม ๒๕๖๕ เนื่องจากพ้นระยะเวลารับสมัครแล้ว

(๒) สนใจข้อมูลเพิ่มเติม [https://www.freiheit.org/iaf/iaf-seminars-2022 หรือ](https://www.freiheit.org/iaf/iaf-seminars-2022%20%E0%B8%AB%E0%B8%A3%E0%B8%B7%E0%B8%AD) QR Code

-----------------------------------

**รายละเอียดการจัดสัมมนา**